**TAMPERE TUNNETUKSI RY
TOIMINTASUUNNITELMA 1.1.–31.12.2023**

**YLEISTÄ**

Vuonna 1965 perustetun yhdistyksen tarkoituksena on Tampereen keskustan kehittäminen ja elävöittäminen yhteistyössä yritysten, kiinteistöjen ja kaupungin kanssa. Yhdistyksen visiona on tehdä Tampereen kaupungin keskustasta Suomen paras paikka, joka on täynnä elämää sekä ihmisiä.

Yhdistys toteuttaa kolmikantayhteistyötä kasvattamalla keskustan kaupallista vetovoimaa. Tavoitteena on, että kaikki keskustassa toimivat yritykset, kiinteistöt ja taloyhtiöt olisivat yhdistyksen jäseniä. Kolmikantayhteistyömallin mukaisesti yhdistys edustaa Tampereen elinkeinoelämää ja kiinteistöjen omistajia Tampereen keskustan kehittämistä koskevassa Tampereen kaupungin suunnittelussa sekä päätöksenteossa.

Yhdistys toteuttaa ja vie eteenpäin yhteistyötä Tampereen keskustan markkinoinnissa. Yhdistys jatkaa ja kehittää yhteistyötään muiden keskustan kehittämisen sekä elävöittämisen puolesta toimivien sidosryhmien kanssa.

Edistämme jäsentemme puolesta asioita, jotta Tampereen keskusta on hyvä paikka tehdä liiketoimintaa niin että Tampereen keskusta on vetovoimainen kuluttajien näkökulmasta sekä Tampereen keskusta on hyvä kohde investoinneille.

**Yhdistyksen hallinto**

Yhdistyksen toiminnasta vastaa jäsenistöä kattavasti edustava 10-13 jäsenestä koostuva hallitus, jonka yksi jäsen on Tampereen kaupungin nimeämä. Operatiivista toimintaa johtaa toiminnanjohtaja. Yhdistyksen johtoryhmän muodostavat puheenjohtaja, varapuheenjohtaja, erikseen nimetyt hallituksen asiantuntijajäsenet ja toiminnanjohtaja. Yhdistyksen kirjanpitoa, taloutta ja maksupalvelua hoitaa hallituksen valitsema tilitoimisto ja tilintarkastajat.

Yhdistyksen hallitus kokoontuu vuoden aikana vähintään 8 kertaa. Hallitustyöskentely edellyttää kaikkien hallitusten jäsenten aktiivista osallistumista ja talkootyötä. Yhdistyksen hallituksen jäsenet jatkavat aktiivisesti omien vastuualueidensa eteenpäin viemistä ja kehittämistä. Yhdistyksen työryhmien puheenjohtajina toimivat pääsääntöisesti yhdistyksen hallituksen jäsenet. Yhdistyksen toimintakausi ja tilikausi on kalenterivuosi.

**Yhdistyksen talous**

Yhdistyksen tulee toimia taloudellisesti tehokkaasti. Yhdistyksen tarkoitus ei ole tuottaa voittoa. Yhdistyksen talous rahoitetaan jäsenmaksuilla, aluevuokrauksesta saaduilla tuotoilla, Tampere Tunnetuksi Passin ilmoitustuotoilla sekä Tampereen kaupungin kolmikantasopimuksen mukaisella määrärahalla. Yhdistys pyrkii aktiivisesti laajentamaan jäsenkuntaansa ja laajentamaan myös rahoituspohjaansa.

**Viestintä**

Yhdistyksen internetsivuja sekä sosiaalisen median kanavia päivitetään aktiivisesti ja uutiskirje lähetetään jäsenille noin kerran kuukaudessa. Ulkoista tiedottamista hoidetaan tiedotteilla, järjestämällä lehdistötilaisuuksia ja ilmoituksilla. Yhdistyksen koordinoimat kampanjat näkyvät laajasti monissa eri kanavissa alueellisesti sekä valtakunnallisesti.

Tampere Tunnetuksi ry viestii aktiivisesti kaupunkikeskustan toimijoiden kanssa ja järjestää erilaisia vuorovaikutus- ja kuulemistilaisuuksia aktiivisena olevista keskustakehittämisen teemoista. Yhdistys järjestää jäsenilleen foorumeita, joissa he voivat verkostoitua keskenään.

Toimintavuoden aikana yhdistyksen kehitysprojektissa uudistetaan yhdistyksen jäsen-, kampanja-, sidosryhmä ja kuluttajaviestintää. Viestintää kehitetään kokonaisuutena.

Viestinnässä ja yhdistyksen tuotteissa käytetään Tampere. Finland -brändiohjeen mukaista ilmettä, joka yhdistyy luontevasti Tampere Tunnetuksi ry:n omaan logoon ja värimaailmaan.

**YHDISTYKSEN VARSINAINEN TOIMINTA JA PROJEKTIT**

**Jäsenet**

Yhdistys nostaa yhdeksi kärkitavoitteistaan vuodelle 2023 jäsenmäärän kasvattamisen. Yhdistys toteuttaa jäsenhankinnan tueksi materiaaleja. Jäsenetuja tuodaan selkeästi esiin myös olemassa oleville jäsenille jäsenviestinnässä.

**Aluehallinta**

Tampere Tunnetuksi ry jatkaa kaupungin kanssa tehdyn sopimuksen mukaan Kuninkaankadun kävelykadun torimyyntipaikkojen myyntiä sekä kilpailuttaa jäätelökioskitoimijan alueelle. Yhdistys myöntää kävelykadun alueen kahvilaterassiluvat sekä tapahtumaluvat.

Erillissopimuksen mukaan Tampere Tunnetuksi ry huolehtii Tampereen kaupungin valtuuttaman Keskustorilla sijaitsevan Ratikkakahvilasta ja huolehtii että kahvilalla on operaattori.

**Palkitseminen ja kilpailut**

Yhdistys valitsee ja palkitsee vuosittain Vuoden Jäsenyrityksen.

Perinteinen Kukkaispormestari valitaan hallituksen toimesta ja kukitetaan yhteistyössä Tampereen Kauppakamarin kanssa. Valittava henkilö on edistänyt toimillaan Tampereen tunnettavuutta. Vuonna 2023 valitaan 40. Kukkaispormestari.

Vuoden alussa järjestetään perinteinen Vuoden Tamperelainen -kilpailu yhteistyössä kaupunkilehti Tamperelaisen kanssa.

**KAUPALLISEN OSTOSKESKUSTAN KEHITTÄMINEN**

Toimintavuonna kehitetään yhdistyksen kaupallisia toimintoja, niin että Tampere Tunnetuksi Passi toimii työkaluna kaupallisille kampanjoille.

Yhdistyksen kampanjat suunnitellaan sekä uudistetaan yhdessä tuottajan kanssa, kunnioittaen yhdistyksen luomia perinteitä sekä erityisesti avointa yhteistyötä toimijoiden kanssa.

Tärkeinä arvoina ja tavoitteina kampanjoissa on positiivinen viestintä Tampereen keskusta-alueesta, olla kokoavana sateenvarjona yhteismarkkinoinnille sekä keskusta-alueen toimijoiden verkostoitumisen edistäminen. Yhteiskampanjoita ohjaa laaja jäsenistä koostuva työryhmä, joka kokoontuu aktiivisesti.

**Joulu Tampere**

Yhdistys järjestää perinteisen Tampereen joulun avaus -tapahtuman Tampereen keskustassa, johon kuuluu Pukkiparaati sekä Keskustorin kuusen valojen sytyttäminen sekä oheisohjelmaa. ja Joulu Tampere -markkinointikokonaisuus ovat yhdistyksen koordinoimaa joulun ajan yhteistä toimintaa. Joulun avaus järjestetään Joulutorin yhteydessä yhdessä sovitun ajankohdan mukaan marraskuun lopulla.

Kaunein Jouluikkuna -kilpailu toteutetaan yhdessä Design On Tampereen kanssa. Tämä yhteistempaus tulee olla yrityksille helppo toteuttaa ja sen tulee näkyä laajasti katukuvassa.

**Tampere Tunnetuksi Passi**

Tampere Tunnetuksi Passi on Tampereen kaupungin omistamassa sovelluksessa oleva tarjouskuponkipalvelu. Tampere Tunnetuksi ry omistaa Passin ja myy tarjouskuponkeja keskustan alueen yrityksille.

Tampere Tunnetuksi Passia käytetään hyödyksi yhdistyksen omissa kampanjoissa työkaluna.

**Vuoden Tamperelainen**

Tampereella 11.10.2022

Hallitus
TAMPERE TUNNETUKSI RY